[ OKOZ: 1. 10.00.00.00 Tashqi iqtisodiy faoliyat. Bojxona ishi / 10.01.00.00 Tashqi iqtisodiy faoliyat sohasidagi umumiy qoidalar / 10.01.01.00 Umumiy masalalar. Tashqi iqtisodiy aloqalar subyektlari; 2. 10.00.00.00 Tashqi iqtisodiy faoliyat. Bojxona ishi / 10.03.00.00 Tarifsiz tartibga solish / 10.03.01.00 Kvotalashtirish va litsenziyalash; 3. 10.00.00.00 Tashqi iqtisodiy faoliyat. Bojxona ishi / 10.03.00.00 Tarifsiz tartibga solish / 10.03.04.00 Olib chiqishga cheklovlar, taqiqlar (maʼdaniy boyliklar, qimmatbaho metallar va toshlar, tovarlar, tarkibida qimmatbaho metallar boʻlgan buyumlar va boshqalar); 4. 10.00.00.00 Tashqi iqtisodiy faoliyat. Bojxona ishi / 10.03.00.00 Tarifsiz tartibga solish / 10.03.05.00 Eksport nazorati] [ TSZ: 1. Tashqi iqtisodiy faoliyat. Bojxona / Umumiy masalalar; 2. Tashqi iqtisodiy faoliyat. Bojxona / Eksport va import] Oʻzbekiston Respublikasining qonuni EKSPORT NAZORATI TOʻGʻRISIDA 1-modda. Ushbu Qonunning maqsadi va asosiy vazifalari [ OKOZ: 1. 10.00.00.00 Tashqi iqtisodiy faoliyat. Bojxona ishi / 10.03.00.00 Tarifsiz tartibga solish / 10.03.05.00 Eksport nazorati] Ushbu Qonunning maqsadi eksport nazorati sohasidagi munosabatlarni tartibga solishdan iborat. Ushbu Qonunning asosiy vazifalari eksport nazoratini amalga oshirish orqali Oʻzbekiston Respublikasi xavfsizligini hamda Oʻzbekiston Respublikasining yalpi qirgʻin quroli va boshqa turdagi qurol-yarogʻlarni tarqatmaslik sohasidagi xalqaro majburiyatlari bajarilishini taʼminlashdan iborat. Oldingi tahrirga qarang. 2-modda. Eksport nazorati toʻgʻrisidagi qonunchilik Eksport nazorati toʻgʻrisidagi qonunchilik ushbu Qonun va boshqa qonunchilik hujjatlaridan iboratdir. [ OKOZ: 1. 19.00.00.00 Xalqaro munosabatlar. Xalqaro huquq / 19.06.00.00 Xalqaro shartnomalar huquqi / 19.06.03.00 Shartnomalarga rioya qilishni qoʻllash va sharhlash] Agar Oʻzbekiston Respublikasining xalqaro shartnomasida Oʻzbekiston Respublikasining eksport nazorati toʻgʻrisidagi qonunchiligida nazarda tutilganidan boshqacha qoidalar belgilangan boʻlsa, xalqaro shartnoma qoidalari qoʻllaniladi. (2-modda Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) LexUZ sharhi Qarang. Oʻzbekiston Respublikasining 2019-yil 6-fevraldagi OʻRQ-518-sonli “Oʻzbekiston Respublikasining xalqaro shartnomalari toʻgʻrisida”gi Qonunining 3-moddasi . 3-modda. Eksport nazorati Oldingi tahrirga qarang. [ OKOZ: 1. 10.00.00.00 Tashqi iqtisodiy faoliyat. Bojxona ishi / 10.03.00.00 Tarifsiz tartibga solish / 10.03.05.00 Eksport nazorati] Eksport nazorati Oʻzbekiston Respublikasi hududidan eksport nazorati obyektlarini olib chiqishning (bundan buyon matnda eksport nazorati obyektlarini olib chiqish deb yuritiladi) eksport nazorati toʻgʻrisidagi qonunchilikda belgilangan tartibi yuridik va jismoniy shaxslar tomonidan taʼminlanishiga qaratilgan barcha chora-tadbirlardan iborat boʻladi. (3-moddaning matni Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) 4-modda. Eksport nazorati obyektlari [ OKOZ: 1. 03.00.00.00 Fuqarolik qonunchiligi / 03.14.00.00 Intellektual mulk / 03.14.01.00 Umumiy qoidalar; 2. 15.00.00.00 Mudofaa / 15.08.00.00 Qurol va harbiy texnika] Oʻz xossa hamda xususiyatlariga koʻra yalpi qirgʻin qurolini (yadroviy, kimyoviy, bakteriologik (biologik) va zaharlovchi qurol) hamda uni yetkazib berish vositalarini (raketalar va yalpi qirgʻin qurolini yetkazib berishga qodir boshqa texnika vositalarini), boshqa turdagi qurol-yarogʻ hamda harbiy texnikani yaratishda muhim hissa qoʻshishi mumkin boʻlgan, eksport nazorati obyektlari roʻyxatlarida koʻrsatilgan tovarlar, asbob-uskunalar, ilmiy-texnika axboroti, ishlar va xizmatlar, intellektual faoliyat natijalari eksport nazorati obyektlaridir. Eksport nazorati obyektlarining roʻyxatlari belgilangan tartibda eʼlon qilinishi kerak. LexUZ sharhi Qarang: Oʻzbekiston Respublikasi “Tashqi iqtisodiy faoliyat toʻgʻrisida”gi Qonunining 22-moddasi . 5-modda. Eksport nazoratini amalga oshirishning asosiy prinsiplari [ OKOZ: 1. 16.00.00.00 Xavfsizlik va huquq tartibot muhofazasi / 16.03.00.00 Davlat xavfsizligi / 16.03.01.00 Umumiy qoidalar] Eksport nazoratini amalga oshirishning asosiy prinsiplari quyidagilardan iborat: Oʻzbekiston Respublikasi xavfsizligi manfaatlarining ustuvorligi; Oʻzbekiston Respublikasi xalqaro majburiyatlarining vijdonan bajarilishi; eksport nazorati masalalariga doir axborotning oshkoraligi va barcha uchun ochiqligi. 6-modda. Eksport nazoratini amalga oshirish usullari [ OKOZ: 1. 10.00.00.00 Tashqi iqtisodiy faoliyat. Bojxona ishi / 10.03.00.00 Tarifsiz tartibga solish / 10.03.05.00 Eksport nazorati] Eksport nazoratini amalga oshirishning usullari quyidagilardan iborat: eksport nazorati obyektlarini olib chiqish tartibini belgilash; eksport nazorati obyektlarini olib chiqish va ulardan foydalanish tartibi ustidan nazorat oʻtkazish; ichki nazorat oʻtkazish; eksport nazorati sohasida xalqaro hamkorlik qilish. 7-modda. Oʻzbekiston Respublikasi Vazirlar Mahkamasining eksport nazorati sohasidagi vakolatlari [ OKOZ: 1. 02.00.00.00 Davlat boshqaruvi asoslari / 02.01.00.00 Oʻzbekiston Respublikasi Vazirlar Mahkamasi (shuningdek, 01.11.00.00ga qarang) / 02.01.02.00 Vazirlar Mahkamasi vakolatlari; 2. 16.00.00.00 Xavfsizlik va huquq tartibot muhofazasi / 16.03.00.00 Davlat xavfsizligi / 16.03.01.00 Umumiy qoidalar] Oʻzbekiston Respublikasi Vazirlar Mahkamasi: eksport nazorati sohasida davlat siyosati oʻtkazilishini taʼminlaydi; eksport nazorati obyektlarini olib chiqish va ulardan foydalanish tartibini belgilaydi; eksport nazorati obyektlari roʻyxatlarini tasdiqlaydi; 2026-yil 1-martdan kuchga kiradigan o‘zgarishlarga qarang Oʻzbekiston Respublikasi xavfsizligini hamda Oʻzbekiston Respublikasining xalqaro majburiyatlari bajarilishini taʼminlash maqsadida eksport nazorati obyektlarining olib chiqilishiga, shu jumladan ayrim chet davlatlarga olib chiqilishiga nisbatan cheklashlar va taqiqlar joriy etadi; ichki nazoratni amalga oshirish tartibini belgilaydi; Oldingi tahrirga qarang. qonunchilikka muvofiq boshqa vakolatlarni amalga oshiradi. (7-moddaning yettinchi xatboshisi Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) 8-modda. Eksport nazorati sohasidagi vakolatli davlat organi Oldingi tahrirga qarang. [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.02.00 Vazirliklar] Oʻzbekiston Respublikasi Tashqi savdo vazirligi eksport nazorati sohasidagi vakolatli davlat organidir (bundan buyon matnda vakolatli organ deb yuritiladi). (8-moddaning birinchi qismi Oʻzbekiston Respublikasining 2017-yil 14-sentabrdagi OʻRQ-446-sonli Qonuni tahririda — OʻR QHT, 2017-y., 37-son, 978-modda) Vakolatli organ: eksport nazorati obyektlarini olib chiqish uchun belgilangan tartibda ruxsatnoma beradi; 2026-yil 1-martdan kuchga kiradigan o‘zgarishlarga qarang LexUZ sharhi Qarang: mazkur Qonunning 3 , 4 , 9 , 10 va 12-moddalari . eksport nazorati sohasida davlat organlarining faoliyatini muvofiqlashtiradi; eksport nazorati obyektlarini olib chiqish hamda ulardan foydalanish tartibi toʻgʻrisida yuridik va jismoniy shaxslarni xabardor qilish ishlarini tashkil etadi; eksport nazoratini amalga oshirish uchun zarur hujjatlarni va boshqa axborotni talab qilib oladi; chet davlatning eksport nazorati obyektlaridan Oʻzbekiston Respublikasi hududida bayon etilgan maqsadlarda foydalanilishiga taalluqli yozma majburiyat beradi; Oldingi tahrirga qarang. eksport nazorati toʻgʻrisidagi qonunchilikni takomillashtirish yuzasidan takliflar ishlab chiqadi; (8-modda ikkinchi qismining yettinchi xatboshisi Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) Oldingi tahrirga qarang. qonunchilikka muvofiq boshqa vakolatlarni amalga oshiradi. (8-modda ikkinchi qismining sakkizinchi xatboshisi Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) 9-modda. Eksport nazorati obyektlarini olib chiqish va ulardan foydalanish tartibi [ OKOZ: 1. 01.00.00.00 Konstitutsiyaviy tuzum / 01.11.00.00 Oʻzbekiston Respublikasi Vazirlar Mahkamasi (shuningdek, 02.01.00.00ga qarang)] Eksport nazorati obyektlarini olib chiqish va ulardan foydalanish Oʻzbekiston Respublikasi Vazirlar Mahkamasi tomonidan belgilanadigan tartibda amalga oshiriladi. LexUZ sharhi Qarang: Oʻzbekiston Respublikasi “Tashqi iqtisodiy faoliyat toʻgʻrisida”gi Qonunining 17-modda birinchi qismining sakkizinchi xatboshisi va 22-moddasi . [ OKOZ: 1. 15.00.00.00 Mudofaa / 15.08.00.00 Qurol va harbiy texnika] Oʻzbekiston Respublikasi Vazirlar Mahkamasi tomonidan belgilangan hollarda, eksport nazorati obyektlarini olib chiqish eksport nazorati obyektlarini oluvchi chet davlatning va (yoki) chet davlat yuridik hamda jismoniy shaxslarining mazkur obyektlardan yalpi qirgʻin qurolini hamda uni yetkazib berish vositalarini, boshqa turdagi qurol-yarogʻ va harbiy texnikani yaratish maqsadida foydalanilmasligi toʻgʻrisida yozma majburiyati boʻlgan taqdirda amalga oshiriladi. Oldingi tahrirga qarang. Vakolatli organ, qonunchilikda belgilangan hollarda, eksport nazorati obyektlarini olib chiqishga ruxsatnoma berayotganda qoʻshimcha talablar qoʻyishi mumkin. (9-moddaning uchinchi qismi Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) 2026-yil 1-martdan kuchga kiradigan o‘zgarishlarga qarang Oldingi tahrirga qarang. Yalpi qirgʻin qurolini ishlab chiqarishda komponentlar sifatida foydalanish mumkin boʻlgan yadroviy, kimyoviy va bakteriologik (biologik) materiallarni, shu jumladan oʻta xavfli infeksiyalarning patogenlari va shtammlarini olib chiqish qonunchilikka muvofiq Oʻzbekiston Respublikasi Oliy Majlisi palatalari bilan kelishuvga binoan amalga oshiriladi. (9-moddaning toʻrtinchi qismi Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) 10-modda. Eksport nazorati obyektlarini olib chiqish va ulardan foydalanish tartibi ustidan nazorat [ OKOZ: 1. 01.00.00.00 Konstitutsiyaviy tuzum / 01.11.00.00 Oʻzbekiston Respublikasi Vazirlar Mahkamasi (shuningdek, 02.01.00.00ga qarang); 2. 10.00.00.00 Tashqi iqtisodiy faoliyat. Bojxona ishi / 10.10.00.00 Bojxona nazorati. Bojxona tartibini buzganlik uchun javobgarlik / 10.10.01.00 Bojxona nazorati] Eksport nazorati obyektlarini olib chiqish va ulardan foydalanish tartibi ustidan nazorat: eksport nazorati obyektlarini olib chiqishni amalga oshirishda bojxona nazoratini; LexUZ sharhi Qarang. Oʻzbekiston Respublikasi Bojxona kodeksining 21-moddasi . olib chiqilayotgan tovarlar, asbob-uskunalar, ilmiy-texnika axboroti, ishlar, xizmatlar, intellektual faoliyat natijalarining eksport nazorati obyektlari roʻyxatlariga kiritilgan eksport nazorati obyektlariga muvofiqligini aniqlashni; Oʻzbekiston Respublikasi Vazirlar Mahkamasi tomonidan belgilangan hollarda, olib chiqilayotgan eksport nazorati obyektlaridan yalpi qirgʻin qurolini hamda uni yetkazib berish vositalarini, boshqa turdagi qurol-yarogʻ va harbiy texnikani yaratish maqsadida foydalanilmasligi toʻgʻrisida yozma majburiyat olishni; eksport nazorati obyektlarini olib chiqish va ulardan foydalanish monitoringini; eksport nazorati obyektlarini olib chiqish va ulardan foydalanish tartibini buzish hollari toʻgʻrisida axborot toʻplash hamda bunday axborotlarni tekshirishni; eksport nazorati obyektlarini olib chiqish va ulardan foydalanishning belgilangan tartibini buzgan shaxslarga nisbatan javobgarlik choralarini qoʻllashni oʻz ichiga oladi. 11-modda. Ichki nazorat Ichki nazorat eksport nazorati obyektlarini olib chiqish va ulardan foydalanish tartibiga rioya etishning yuridik shaxslar tomonidan belgilangan barcha chora-tadbirlaridan iborat boʻladi. [ OKOZ: 1. 15.00.00.00 Mudofaa / 15.01.00.00 Mudofaaning umumiy masalalari] Eksport nazorati obyektlarini olib chiquvchi yuridik shaxslar, shuningdek Oʻzbekiston Respublikasining mudofaa qobiliyati hamda xavfsizligini saqlash sohasida davlat ehtiyojlarini taʼminlash boʻyicha ilmiy va (yoki) ishlab chiqarish faoliyatini amalga oshiruvchi tashkilotlar uchun ichki nazorat oʻtkazish majburiydir. 12-modda. Yuridik va jismoniy shaxslarning eksport nazorati obyektlarini olib chiqishdagi majburiyatlari [ OKOZ: 1. 03.00.00.00 Fuqarolik qonunchiligi / 03.02.00.00 Fuqarolar (jismoniy shaxslar) / 03.02.01.00 Umumiy qoidalar; 2. 03.00.00.00 Fuqarolik qonunchiligi / 03.03.00.00 Yuridik shaxslar / 03.03.01.00 Umumiy qoidalar] Eksport nazorati obyektlarini olib chiquvchi yuridik va jismoniy shaxslar: eksport nazorati obyektlarini olib chiqishga ruxsatnoma olishi; eksport nazoratini amalga oshirish uchun zarur hujjatlar va boshqa axborotlarni vakolatli organ hamda boshqa davlat organlarining talabiga binoan taqdim etishi; agar eksport nazorati obyektlari roʻyxatlariga kiritilmagan tovarlar, asbob-uskunalar, ilmiy-texnika axboroti, ishlar va xizmatlar, intellektual faoliyat natijalari olib chiqilayotgan boʻlsa, ulardan yalpi qirgʻin qurolini hamda uni yetkazib berish vositalarini, boshqa turdagi qurol-yarogʻ va harbiy texnikani yaratish uchun foydalanish ehtimoli toʻgʻrisida maʼlumotlar mavjudligidan vakolatli organni xabardor qilishi shart. Eksport nazorati obyektlarini olib chiqishni amalga oshiruvchi yuridik va jismoniy shaxslar eksport nazorati obyektlarini olib chiqishga ruxsatnoma olish uchun taqdim etilgan hujjatlardagi maʼlumotlarning toʻgʻriligiga javobgardirlar. 13-modda. Eksport nazorati sohasidagi xalqaro hamkorlik Oldingi tahrirga qarang. [ OKOZ: 1. 10.00.00.00 Tashqi iqtisodiy faoliyat. Bojxona ishi / 10.03.00.00 Tarifsiz tartibga solish / 10.03.05.00 Eksport nazorati] Eksport nazorati sohasidagi xalqaro hamkorlik Oʻzbekiston Respublikasining qonunchiligi va xalqaro shartnomalariga muvofiq amalga oshiriladi. (13-moddaning matni Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) 14-modda. Eksport nazoratini amalga oshirish uchun taqdim etilgan axborotdan foydalanish [ OKOZ: 1. 01.00.00.00 Konstitutsiyaviy tuzum / 01.06.00.00 Inson va fuqaroning huquqlari, erkinliklari va burchlari / 01.06.02.00 Asosiy (Konstitutsiyaviy) shaxsiy huquq va erkinliklar / 01.06.02.06 Har qanday axborotni izlash, topish va tarqatish huquqi; 2. 12.00.00.00 Axborot va axborotlashtirish / 12.02.00.00 Axborot va axborotlashtirish sohasida boshqaruv. Elektron hukumat / 12.02.04.00 Boshqa masalalar] Eksport nazoratini amalga oshirish uchun davlat organlariga taqdim etilgan axborotdan faqat eksport nazorati maqsadida foydalaniladi. LexUZ sharhi Qarang: Oʻzbekiston Respublikasining “Axborot erkinligi prinsiplari va kafolatlari toʻgʻrisida”gi Qonuni . 15-modda. Nizolarni hal qilish Oldingi tahrirga qarang. Eksport nazorati sohasidagi nizolar qonunchilikda belgilangan tartibda hal qilinadi. (15-moddaning matni Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) LexUZ sharhi Qarang: Oʻzbekiston Respublikasi “Tashqi iqtisodiy faoliyat toʻgʻrisida”gi Qonunining 30-moddasi . Oldingi tahrirga qarang. 16-modda. Eksport nazorati toʻgʻrisidagi qonunchilikni buzganlik uchun javobgarlik Eksport nazorati toʻgʻrisidagi qonunchilikni buzganlikda aybdor shaxslar belgilangan tartibda javobgar boʻladilar. (16-modda Oʻzbekiston Respublikasining 2021-yil 21-apreldagi OʻRQ-683-sonli Qonuni tahririda — Qonunchilik maʼlumotlari milliy bazasi, 21.04.2021-y., 03/21/683/0375-son) LexUZ sharhi Qarang:Oʻzbekiston Respublikasig Maʼmuriy javobgarlik toʻgʻrisidagi kodeksi 171-moddasining uchinchi qismi . Oʻzbekiston Respublikasining Prezidenti I. KARIMOV Toshkent sh., 2004-yil 26-avgust, 658-II-son (Oʻzbekiston Respublikasi qonun hujjatlari toʻplami, 2004-y., 37-son, 406-modda; 2005-y., 49-50-son, 365-modda; 2006-y., 25-26-son, 223-modda; 2017-y., 37-son, 978-modda; Qonunchilik maʼlumotlari milliy bazasi, 21.04.2021-y., 03/21/683/0375-son; 28.11.2025-y., 03/25/1099/1104-son)